Bah’mutin piiri

| Bah’mutin piiri Бахмутський район, Бахмутский район |
| --- | --- |
 Piiri (7/2020-) Donetskin alueen kartalla.
 Lippu:  Vaakuna
 Koordinaatit: 48.6952°N, 38.0659°E 
Valtio:   Ukraina
Alue:  Donetskin alue
Perustettu:  9.7.1939
Hallinto:  
 – hallinnollinen keskus:  Bah’mut (71 094 as., 2022)
Pinta-ala  ():  1 748,3 km²
Väkiluku (2022 (arvio)):  220 275
Aikavyöhyke:  UTC+2
– kesäaika:  UTC+3
 
bahmut-rayon.gov.ua
Bah’mutin piiri (ukr. Бахмутський район, Bah’mutskyi raion, ven. Бахмутский район, Bahmutski raion); vuosina 1924-2016 nimellä Artemivskin piiri (ukr. Артемівський район, Artemivskyi raion; ven. Артёмовский район, Artjomski raion) on hallinnollinen piiri Ukrainan Donetskin alueen itäosassa. Piirin hallinnollinen keskus on Bah’mutin kaupunki (ukr. Бахмут; 71 094 as., 2022).
Bah’mutin piirin alue ennen heinäkuun 2020 alueuudistusta.
Sekä piirin että sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä. Aiemmin piirin hallintokeskus oli nimeltään Artemivsk (ukr. Артемівськ) ja piiri oli Artemivskin piiri (ukr. Артемівський район).
Itä-Ukrainan sodan seurauksena myös piirin rajoja on muutettu sotavuosien aikana. Joitain osia aiemmasta Bah’mutin piirin eteläosasta kuului vuodesta 2014 lähtien Ukrainan hallituksen kontrollin ulkopuolelle jääneisiin kapinallisalueisiin, eli vuodesta 2014 Venäjän sotilaallis-taloudellisella tuella ylläpidetyn nukkehallinnon piiriin. Heinäkuun 2020 piirijaossa Bah’mutin piirin eteläpuolelle muodostettiin (de jure) Horlivkan piiri usean piirin kapinallisalueelle jääneistä osista. Lounaassa Bah’mutin piirin naapurina on Pokrovskin piiri ja lännessä Kramatorskin piiri. Itänaapurina on Luhanskin alue.
Bah’mutin piirin paikkakuntia Donetskin alueen kartalla. Lisäksi esitetään Donetskin alueen muiden piirien keskukset (2020-).
Ukrainan heinäkuun 2020 aluehallinnollisessa uudistuksessa alueisiin kuuluvien piirien lukumäärää supistettiin huomattavasti, hallinnon rakennetta yksinkertaistettiin, kaupungit liitettiin piireihin kuuluviksi. Bah’mutin piiriin muutos merkitsi väkiluvun huomattavaa kasvua, vaikka uuden piirin pinta-ala 1 748,3 neliökilometriä supistui hieman aiemmasta (7/2020 asti: 1 921,42 km²). Muun muassa Bah’mutin kaupunki liitettiin Bah’mutin piiriin; tätä ennen se oli oma kaupunkipiirinsä. Vuonna 2017 piirin väkiluvuksi arvioitiin 108 637 ihmistä (1.1.2017), joista kaupunkilaisiksi tilastoitiin 77 997 ihmistä. Vuonna 2022 kaupunkiväestöön kuului 191 694 ihmistä, eli seitsemän kaupungin (Bah’mut 71 094 as., Zalizne 4 928 as., Svitlodarsk 11 127 as, Siversk 10 875 as., Soledar 10 490 as., Toretsk 30 914 as., Tšasiv Jar 12 250 as.) ja 11 silloisen kaupunkityyppisen taajaman asukaat - Krasna Hora (584 as.), Kurdjumivka (737 as.), Luhanske (2 140 as.), Myronivskyi (7 221 as.), 
Nelipivka (977 as.), Nju-Jork (Novhorodske) (9 735 as.), Petrivka (1 009 as.), Pivdenne (1 404 as.), Pivnitšne (9 024 as.), Stšerbynivka (3 266 as.) ja Zaitseve (3 919 as.).
Bah’mutin piiri tuli Venäjän hyökkäyssodan 2022 johdosta sotatoimialueeksi.
Pokrovan kirkko Bah’mutin piirin Luhansken kaupunkityyppisessä taajamassa.
Serebrjankan kylää Bah’mutin piirissä.